Der schwarze Hecht
Dr schwarz Hecht isch es musikalischs Theaterstuck mit drüü Akt, wo der Schwiizer Komponischt Paul Burkhard gmacht het. Es zellt hüt zu de beliebteschte Tieläkttheater vo dr Schwiiz.

Dr Burkhard het für das Stuck d Komödie De sächzigscht Giburtstag vom Emil Sautter adaptiert. S Libretto isch vom Jürg Amstein gschribe worde. D Uruffüerig vom Schwarze Hecht isch am 1. Aprille 1939  am Schauspiilhuus Züri über d Büüni ggange.

d Persoone, wo ufträtet 
 de Albert Oberholzer, Fabrikant
 d Karline, syni Frau
 d Anna, yri Dochter
 d Kattri, d Köchin vos Oberholzers
 de Ruedi, en Fischer
 de Fritz Oberholzer, en Puur
 d Berta, dem syni Frau
 de Gustav Oberholzer, en Regierigsroot
 d Paula, dem syni Frau
 de Jakob Eberle
 d Lina, dem syni Frau
 de Alexander Oberholzer
 d Iduna, dem syni Frau
 Zirkusartischte

um was’s i dr Gschicht goot 
Es goot i dem Stuck churz gsäit drum, ass dr Fabrikant Oberholzer zu sym sächzigschte Geburtstag es baar Gescht yglade hät, und wäred dem Oobe bassiere allerhand unerwarteti Sache. Als Hauptgang vom Feschtässe wärplanet gsi, en Hecht z serviere, aber de Fisch verbrännt i dr Chuchi. E Deil vo de Psuecher hät kä Fröid, ass au de Brueder vom Jubilaar, de Alexander Oberholzer, chunt. Si stuune dän aber wäg de schööne Iduna, däm synere Frau. Es isch en Oschteuorpäerin, wo als Artischtin im Zirkus vom Alexander schaffet. D iduna singt das wunderbare Lied O mein Papa, wo wältwyt als eis vo de beschte Wärch vom Paul Burkhard bekant und beliebt isch.

S Stuck isch ane 1954 au imene Film uf Hochdüütsch usecho.

Musigstuck 
 Vorspiil
 ”Mamme, jetz hör doch uf mit Bluemeschprütze!“
 s Lied vo dr Köchin
 Geburtstagsduett und ”De Groochsi“
 ”Wie bald wird mer alt“
 ”Es war nicht leicht, doch ist’s erreicht!“
 ”Die Welt ist gross und weit“
 ”Ich wott hüt nöd vernümpftig sy!“
 ”Ich hab' ein kleines süsses Pony!“
 ”O mein Papa“
 ”Da sagt man ah!“
 ”O hett i Flügel!“
 es Lied vo de Glöön
 ”Du schwarzer Hecht mit Petersilie“
 ”Pony-Dressur“
 ”Hokuspokus Fidibus“
 ”Es wird mir heiss un chalt!“
 ”Ach bitte, lassen Sie mich traimen!“
 ”Der Abschied“
 ”So endet der kleine Familienbericht“

Literatur 
 Barbara Villiger Heilig: Tanz der Lemuren. uf nzz.ch.
 Andreas Kläui: «O mein Papa»: Genau so muss «Der schwarze Hecht» gespielt werden.  Schwiizer Radio und färnsee, 26. Septämber 2014

Fuessnoote 

Theaterstück
Kultur in dr Schwiz